Document ID: 31989L0530

31989L0530
L 281/116
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 18 септември 1989 година
за изменение на Директива 76/116/ЕИО по отношение на микроелементите бор, кобалт, мед, желязо, манган, молибден и цинк в торовете
(89/530/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100а от него,
като взе предвид предложението на Комисията (1),
в сътрудничество с Европейския парламент (2),
като взе предвид становището на Комисията по икономическите и социални въпроси (3),
като има предвид, че е необходимо да бъдат приети мерки, насочени към постепенното установяване на вътрешноевропейски пазар през периода до 31 декември 1992 г.; като има предвид, че вътрешноевропейският пазар съставлява зона без вътрешни граници, в рамките на която е осигурено свободно движение на стоки, лица, услуги и капитали;
като има предвид, че Директива 76/116/ЕИО на Съвета от 18 декември 1975 г. относно сближаване на законодателствата на държавите-членки относно торовете (4), последно изменена с Директива 89/284/ЕИО на Съвета (5), определя правила за търговия с торове от ЕИО-тип; като има предвид, че необходимостта от разширяване на обхвата на действие на споменатата по-горе директива с включване на съдържащите се в торовете седем микроелемента (бор, кобалт, мед, желязо, манган, молибден и цинк);
като има предвид, че Директива 76/116/ЕИО следва да бъде прилагана спрямо твърди и течни торове , съдържащи един или няколко от микроелементите, самостоятелно или в техни комбинации, както и някои хелатирани микроелементи;
като има предвид, че директивите относно торовете следва постоянно да бъдат развивани и осъвременявани с оглед адаптация към научно-техническия прогрес на продуктите, посочени в приложенията към тези директиви; като има предвид, че за тази цел е необходимо да бъдат разширени функциите на комитета, предвиден в Директива 76/116/ЕИО,
ПРИЕ НАСТОЯЩАТА ДИРЕКТИВА:
Член 1
1. Посочените в глава А на приложението твърди и течни торове, които съдържат само един от следните микроелементи: бор, кобалт, мед, желязо, манган, молибден и цинк, и отговарящи на изискванията на глава А, могат да бъдат обозначени като „ТОРОВЕ НА ЕИО“.
2. Смесите от два или повече от торовете, посочени в параграф 1 и съдържащи поне два различни микроелемента, могат да бъдат обозначени като „ТОРОВЕ НА ЕИО“, при условие че отговарят на изискванията на глава Б от приложението.
Член 2
Торовете на ЕИО, отговарящи на разпоредбите на член 1, следва да бъдат опаковани.
Член 3
1. За торовете на ЕИО, изброени в приложение I към директива 76/116/ЕИО, следва да се декларира съдържанието на един или няколко от следните микроелементи: бор, кобалт, мед, желязо, манган, молибден и цинк, в съответствие със следните две условия:
а)
тези микроелементи се добавят, ако са в количества поне равни на минималните прагове, фигуриращи в глави В и Г от приложението към настоящата директива;
б)
торовете на Общността трябва да отговарят на спецификациите от приложение I към Директива 76/116/ЕИО.
2. Когато микроелементите са нормални съставки от суровините, предназначени за осигуряване на основните и второстепенните елементи, декларирането на тяхното съдържание е незадължително, при условие че микроелементите присъстват в количества поне равни на минималните прагове, фигуриращи в глави В и Г от приложението към настоящата директива.
Член 4
Задължителните маркировки, необходими за идентификацията на торовете, предмет на настоящата директива, са както следва:
а)
„ТОРОВЕ НА ЕИО“ с главни букви;
б)
обозначение на типа на тора:
-
или в съответствие с глава А от приложението;
-
или чрез обозначение за типа „Смес от микроелементи“, последвано от наименованията на наличните микроелементи, или техните химични формули;
-
или съгласно приложение I към Директива 76/116/ЕИО, като се допълва обозначението на типа с една от следните забележки:
-
„с микроелементи“,
-
или
-
„със“, последвано от наименованието или наименованията на наличните микроелементи, или техните химични формули.
Обозначението на типа трябва да бъде последвано единствено от стойности, които посочват съдържанието на основните и второстепенните елементи, предмет на Директива 76/116/ЕИО.
Когато има наличие на няколко микроелемента, те се изброяват по азбучния ред на първата буква от химичните им формули, т.е. B, Co, Cu, Fe, Mn, Mo, Zn;
в)
гарантираното съдържание относно всеки хранителен елемент и гарантираното съдържание, изразено като форми и/или разтворимости, когато последните са посочени в приложенията към Директива 76/116/ЕИО, и за всеки от микроелементите съгласно изискванията на член 6;
г)
когато цялото количество или част от даден микроелемент е свързано по химичен път с органична молекула, наименованието на микроелемента бива последвано от една от следните квалификации:
-
„хелатиран от …“ (наименование на хелатиращия агент или неговия символ, така както фигурира в глава Д, точка 1 от приложението),
-
„комплексиран от …“ (наименование на агента за свързване до комплексно съединение, така както фигурира в глава Д, точка 2 от приложението).
Посочването на съдържанията на микроелементите става в тегловни проценти посредством цяло число, последвано, където е нужно, от десетична част с точност до 1 знак при торовете, които съдържат само един микроелемент (глава А от приложението). При торовете, съдържащи повече от един микроелемент, броят на позициите след десетичната запетая може да съответства, при всеки от елементите, на посоченото в глави Б, В и Г от приложението.
Обозначаването на съдържанията на микроелементите става едновременно чрез буквени наименования и химични формули.
Етикетът или придружаващите продуктите документи трябва да съдържат, що се отнася до продуктите, фигуриращи в глави А и В от приложението, под задължителното или незадължителното деклариране на съдържанията, следната забележка:
„Да се използва само в случай на доказана необходимост. Да не се превишават нормалните дозировки“.
Член 5
Държавите-членки може да изискват на своя територия, без да се нарушава търговията и при отговорността на лицата, натоварени с търговията, даване на указание за дозите и условията на прилагането в съответствие с почвените условия и почвената обработка в района, където се употребяват торовете. Тази информация трябва да бъде ясно отделена от задължителните декларации, предвидени в член 4.
Член 6
Държавите-членки следва да изискват съдържанията на микроелементите в торовете от търговската мрежа на Общността да бъдат посочени под формата на съдържания на чистите елементи, т.е. B, Co, Cu, Fe, Mn, Mo, Zn.
Декларирането на съдържанието на даден микроелемент в торовете става:
а)
за торовете, посочени в член 1, параграф 1, съгласно предписанията в глава А (колона 6) от приложението;
б)
за торовете, посочени в член1, параграф 2 и член 3, като се посочат:
-
общото съдържание, изразено в тегловни проценти от торовия продукт,
и
-
водоразтворимото количество, изразено в тегловни проценти от торовия продукт, тогава когато водоразтворимото количество е поне половината от общото количество.
Когато даден микроелемент е изцяло разтворим във вода, декларира се само съдържанието на водоразтворимата част.
Определянето на съдържанието на микроелементите в торовете се извършва в съответствие с методите за анализ, предвидени в член 8 от Директива 76/116/ЕИО.
Когато даден микроелемент е химично свързан с органична молекула, неговото съдържание в тора се декларира незабавно след декларирането на водоразтворимото количество, в тегловни проценти от торовия продукт, последвано от единия от термините „хелатиран от…“ или „комплексиран от…“ и наименованието на органичната молекула, така както това фигурира в глава Д от приложението. Наименованието на органичната молекула може да се замени с нейните инициали.
Член 7
Допустимите отклонения от декларираните съдържания на микроелементите са:
-
0,4 % от абсолютната стойност, когато съдържанието е над 2 %,
-
1/5 от декларираната стойност, когато съдържанието е по-малко или равно на 2 %.
Член 8
Член 9, параграф 1 от Директива 76/116/ЕИО се заменя със следния текст:
„1. Измененията, които се изискват за адаптиране на приложенията към техническия прогрес, следва да бъдат приети в съответствие с процедурата, установена в член 11.
Ако такива изменения са били извършени, даден тор може да бъде включен само, ако:
а)
няма вредно влияние нито върху здравето на човека или животните, нито върху околната среда;
б)
осигурява по ефективен начин хранителни елементи съобразнно потребностите на конкретни култури или съобразно условията на растежа на конкретните култури.“
Член 9
1. Държавите-членки въвеждат в сила необходимиje законови, подзаконови и административни разпоредби, за да се съобразят с настоящата директива, в срок от осемнадесет месеца от датата на нотификацията ѝ. Те незабавно информират Комисията за това.
2. Държавите-членки съобщават на Комисията текстовете от разпоредбите от националното законодателство, които те приемат в областта, уредена с настоящата директива.
Член 10
Адресати на настоящата директива са държавите-членки.
Съставено в Брюксел на 18 септември 1989 година.

Labels: 3
17
1
6